Аԥсны
Ажәабжьқәа Sputnik Аԥсны аҟны
Гәдоуҭатәи ахәшәтәырҭа аҿкы зыдбалаз ԥшьҩык рыԥсҭазаара иалҵит
© Sputnik / Томас ТхайцукГудаутская ЦРБ
© Sputnik / Томас Тхайцук
COVID-19 азы атестқәа арҭеит 697-ҩык Аԥсны ауааԥсыра, урҭ рахьтә 140-ҩык аҿкчымазара шрымаз аадырԥшит.
АҞӘА, ажьырныҳәа 3– Sputnik. Иҳаҩсыз ԥшьымш рыла Гәдоуҭатәи ахәшәтәырҭаҿы ԥшьҩык апациентцәа рыԥсҭазаара иалҵит, абри атәы аанацҳауеит ауааԥсыра акоронавирус рацәыхьчаразы аоперативтә штаб.
Аҿкчымазара зыдбалаз 87 шықәсеи, 67 шықәсеи, 78 шықәсеи зхыҵуаз хҩык аҳәсеи, иара убас 74 шықәса зхыҵуаз ахаҵеи рыԥсҭазаара иалҵит.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 65-ҩык, рҭагылазаашьа бааԥсуп 23-ҩык, ибжьаратәуп - 42-ы. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 40-ҩык, урҭ рахьтә 20-ҩык рҭагылазаашьа уадаҩуп. Очамчыра ирхәшәтәуеит жәҩык, урҭ рахьтә ҩыџьа рҭагылазаашьа уадаҩуп. Гагратәи ахәшәтәырҭаҿы - 12-ҩык, урҭ рахьтә ҩыџьа рҭагылазаашьа уадаҩуп. Тҟәарчалтәи ахәшәтәырҭаҿы 12-ҩык ачымазцәа шьҭоуп.
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 38 007 - ҩык рҟынӡа инаӡеит, ргәы бзиахахьеит 30 378 -ҩык ауааԥсыра, рыԥсҭазаара иалҵхьеит 561-ы.